GiliGold/VAD_KnessetCorpus huggingface dataset:
ירדנה מלר הורביץ:
בוועדת ההסכמות שהייתה הבוקר סוכם בין הקואליציה לאופוזיציה להמליץ שהוועדה תחליט על 4 דקות לכל נציג סיעה בדיון המשולב.
ירדנה מלר הורביץ:
לאחר מכן, בתום הדיון, תהיה הצבעה על דברי הודעת ראש הממשלה ועל הצעות אי האמון.
ירדנה מלר הורביץ:
אשמח אם תאשרו את זה.
דב חנין:
כדי להבין את ההקשר הכללי של הדיון, מה דובר בוועדת ההסכמות?
דב חנין:
מהו הצפי הכללי איך נראים דיוני המליאה היום?
ירדנה מלר הורביץ:
אני רק צופה בוועדת ההסכמות ואני מניחה שבישיבה של סיעות האופוזיציה ידווחו לכם.
דב חנין:
השאלה מה צפוי לנו הערב?
דב חנין:
מה מסגרת הדיון?
ירדנה מלר הורביץ:
נפתח עם דברי יושב ראש הכנסת, דברי הנשיא, ראש ממשלה, ראש אופוזיציה.
ירדנה מלר הורביץ:
אני מניחה שזה ייקח עד שעה.
ירדנה מלר הורביץ:
לאחר מכן ינמקו את הצעות אי האימון.
ירדנה מלר הורביץ:
כל הצעת אי-אמון על פי התקנון היא 10 דקות, זה 40 דקות לארבע הצעות.
ירדנה מלר הורביץ:
לאחר מכן תשובתו של השר יריב לוין, זה יכול גם לקחת שעה.
ירדנה מלר הורביץ:
לפני ההצבעות תצהיר אמונים חברת הכנסת ניבין אבו רחמון.
ירדנה מלר הורביץ:
תברך אותה חברת הכנסת עאידה תומא סלימאן.
ירדנה מלר הורביץ:
יושב ראש הכנסת ינצל את המליאה המלאה ויזכיר דברים לזכרם של שני חברי כנסת שהלכו לעולמם, חבר הכנסת אורי אבנרי וחבר הכנסת אבי דואן זכרם לברכה.
ירדנה מלר הורביץ:
אז תתקיימנה ההצבעות ואני מניחה שזה יתקיים לקראת השעה 20:00, 20:30.
ירדנה מלר הורביץ:
לאחר מכן יש דיון על העברת סמכויות.
ירדנה מלר הורביץ:
כמה שירשמו – ידברו.
ירדנה מלר הורביץ:
זה דיון אישי.
ירדנה מלר הורביץ:
לאחר מכן תתחיל חקיקה.
ירדנה מלר הורביץ:
כמה ידברו בקריאות הראשונות, זה תלוי.
דב חנין:
תודה על המידע.
דב חנין:
ראינו את סדר היום, השאלה שלי, האם יש עוד סעיפים שלא נמצאו בטיוטת סדר היום שצפויים להגיע למליאה?
ירדנה מלר הורביץ:
לנו אמרו שיכולות להיות הצעות חוק כאלה ואחרות ואם כן, צריך יהיה לקבל פטור, צריך לסיים דיונים בוועדה כדי להכין הסתייגויות.
ירדנה מלר הורביץ:
כמובן שנפעל בהתאם לתקנון.
מכלוף מיקי זוהר:
מתן אישור לנשיא צ'כיה לשאת דברים במליאת הכנסת ביום 26.11.2018
מכלוף מיקי זוהר:
הנושא הבא, מתן אישור לנשיא צ'כיה לשאת דברים במליאת הכנסת ביום 26.11.2018.
מכלוף מיקי זוהר:
נרשמה רביזיה מפי חבר הכנסת אחמד טיבי.
מכלוף מיקי זוהר:
פניית יושב ראש ועדת החינוך, התרבות והספורט בדבר טענת נושא חדש בעת הדיון בהצעת חוק הקולנוע (תיקון מס' 5), התשע"ח-2018 (מ/1241)
מכלוף מיקי זוהר:
הנושא הבא, טענת נושא חדש.
מכלוף מיקי זוהר:
ועדת החינוך פנתה אלינו לגבי טענות נושא חדש שעלו בדיון שלה.
מכלוף מיקי זוהר:
נמצאים כאן הטוענים, אנא נמקו את הצעתכם.
דב חנין:
אדוני היושב-ראש, אני יודע שלוועדה הזאת מגיעות טענות של נושא חדש בדרך שגרה.
דב חנין:
הרבה פעמים מתייחסים לטענות של נושא חדש כסוג של תרגיל פרלמנטרי, לגיטימי, אבל בעיקר תרגיל פרלמנטרי, אך לא זהו המקרה הפעם.
דב חנין:
להבדיל ממקרים אחרים, שבהם טענה של נושא חדש נטענת כסוג של תרגיל פרלמנטרי, במקרה שלנו אנחנו עוסקים באמת במשהו שהוא לא רק נושא חדש, אלא אפילו נושא חדש מהפכני.
דב חנין:
על מה מדובר?
דב חנין:
בהצעת החוק שהוועדה אישרה בראשותו של חבר הכנסת מרגי שנמצא אתנו כאן, נקבע בין היתר שחלוקת תמיכות לקולנוע תעשה על פי אמות מידה שוויוניות.
דב חנין:
זה נוסח החוק שאושר בוועדה.
דב חנין:
שרת התרבות מבקשת להסתייג ולמחוק את המילה "אמות מידה שוויוניות".
דב חנין:
המחיקה הזאת, אדוני היושב-ראש, אינה מחיקה טכנית.
דב חנין:
אמנם נטען מפי נציגי השרה שאין צורך באמירה הזאת "אמות מידה שוויוניות" כי ממילא יש נהלים שמחייבים אמות מידה שוויוניות.
דב חנין:
אפילו נטען שההסתייגות הזו מקורה במשרד המשפטים ולא במשרד התרבות.
דב חנין:
עשיתי בירור עם נציגות משרד המשפטים שהיו בדיון והן הכחישו מכל וכל שיש להם קשר להסתייגות הזאת.
דב חנין:
הן אומרות שההסתייגות הזאת איננה שלהם ואיננה על דעתם.
דב חנין:
יותר מזה, אדוני היושב-ראש, המילים "אמות מידה שוויוניות" בהצעת החוק אינן מילים מיותרות.
דב חנין:
כיוון שבהצעת החוק הזו ישנו מהלך שעוד לא נעשה ואין לגביו נהלים של תמיכה במטרות מסחריות.
דב חנין:
מדובר למשל על מפיק פרטי שיכול לקבל עד 20% מתקציבי הקולנוע, זו תמיכה מסחרית.
דב חנין:
תמיכה מסחרית, אני לא מכיר לגביה נהלים קיימים כלשהם באיזשהו פורום.
דב חנין:
נמצאת אתנו היועצת המשפטית של הוועדה ואני מבקש שנשמע את חוות דעתה בעניין.
מכלוף מיקי זוהר:
נשמע גם את חוות דעתה של היועצת המשפטית לוועדה וגם את חוות דעתו של היועץ המשפטי לכנסת ומשם נכריע.
דב חנין:
אני רק רוצה לומר למען הסדר וההגינות שאנחנו כרגע נמצאים בהידברות עם יושב ראש הוועדה.
מכלוף מיקי זוהר:
נמק בבקשה את שתי הטענות.
דב חנין:
את ההערה השנייה ינמק חבר הכנסת יוסי יונה.
דב חנין:
רק אומר ביחס לטענה הראשונה, למען הסדר, אני מאוד מקווה שבמסגרת הידברות שיש לנו עם יושב ראש הוועדה, אולי ההסתייגות הרעה הזאת תתבטל, אבל יש סכנה שהיא לא תתבטל לכן אני מציע שוועדת הכנסת תקבע שמדובר בנושא חדש כדי להקל עלינו את ההידברות בינינו, כי אם ייקבע עכשיו שזה נושא חדש, אז אנחנו צועדים צעד אחד קדימה בהידברות שיש בין האופוזיציה לבין הקואליציה בוועדה הזאת.
יוסי יונה:
לגבי הטענה השנייה, החשיבה שלנו היא שהסעיף יכול להביא לשינויים בהיקף התקציב שאותו אנחנו מאשרים.
יוסי יונה:
לכן הבקשה שלנו שהסעיף הזה לא יבוא לביטוי.
יוסי יונה:
אדוני היושב-ראש, על אף שהנושא שאתה מעלה לסדר היום הוא בהחלט יותר מרתק ומעניין, נחזור לעניין הנושא החדש ונפתור את עצמנו מדיון בוועדה בנושא המחנה הציוני.
יוסי יונה:
נימקתי את התנגדותי.
מכלוף מיקי זוהר:
היועצת המשפטית בבקשה.
<< דובר >> מירב ישראלי:
לגבי פנייתו של חבר הכנסת דב חנין, צריך להבחין בין הטענות המשפטיות לגופו של עניין, כפי שעלו בוועדה בעד ונגד הסעיף ובין השאלה שדנים כאן, האם זה נושא חדש או לא.
<< דובר >> מירב ישראלי:
מבחינה משפטית, לגבי נושא חדש, לפי הוראות התקנון בסעיף נושא חדש לא מדובר בנושא חדש, מדובר בשני הנושאים במסגרת הנושא של הצעת החוק.
דב חנין:
גברתי יכולה להתייחס לגופה של הטענה שלנו?
<< דובר >> מירב ישראלי:
התייחסתי לגופה של הטענה בוועדה.
<< דובר >> מירב ישראלי:
אני אגיד שהתיקון הזה נכנס בעקבות הערה שלי, אבל עדיין אי אפשר לומר שזה נושא חדש.
<< דובר >> מירב ישראלי:
אלה שני מישורים שונים.
דב חנין:
אם מותר לי לפרש את היועצת המשפטית של הוועדה, היא אומרת שמדובר במהות חדשה במשפט הישראלי אבל לא בנושא חדש מבחינה פורמלית.
<< דובר >> מירב ישראלי:
זה נכון במידה מסוימת.
דב חנין:
לדעתי אם זה מהות חדשה במשפט הישראלי, כדאי שגם יהיה נושא חדש.
<< דובר >> מירב ישראלי:
בחקיקה ראשית בלבד.
מכלוף מיקי זוהר:
מי בעד טענת נושא חדש ירים את ידו?
מכלוף מיקי זוהר:
6 הצביעו בעד, 8 נגד.
מכלוף מיקי זוהר:
הצעה לנושא חדש לא נתקבלה.
דב חנין:
אני מבקש רביזיה.
מכלוף מיקי זוהר:
הצבעה ודיון על רביזיה תהיה ב-12:30.
אחמד טיבי:
אני מסיר את בקשתי לרביזיה לגבי נשיא צ'כיה לאחר שהשתכנעתי.
מכלוף מיקי זוהר:
תודה לכולם ישיבה זו נעולה.
מכלוף מיקי זוהר:
נתחיל בקביעת ועדה לדיון בהצעות החוק הבאות כשיש את הצעת חוק לתיקון פקודת הנזיקין (חסינות חברי מועצה).
מכלוף מיקי זוהר:
צריכים לבחור לאיזה ועדה צריך לקחת את זה.
מכלוף מיקי זוהר:
האם זה לוועדת החוקה, חוק ומשפט או לוועדת הפנים והגנת הסביבה?
מכלוף מיקי זוהר:
נתחיל כמובן בייעוץ המשפטי.
דן מרזוק:
באופן מסורתי, התיקונים לפקודת הנזיקין נדונים בוועדת החוקה, חוק ומשפט.
דן מרזוק:
לכן, העמדה שלנו גם במקרה הזה היא שההצעה צריכה להיות מטופלת בוועדת החוקה, חוק ומשפט.
יואל חסון:
בוועדת החוקה?
שולי מועלם-רפאלי:
בטח, כי זה פקודת הנזיקין, יואל.
ז'קלין וייזמן אלפסי:
אבל למה?
ז'קלין וייזמן אלפסי:
זה רשויות, זה משרד הפנים.
ז'קלין וייזמן אלפסי:
למה לא בוועדת הפנים?
ז'קלין וייזמן אלפסי:
בוועדת החוקה יש לו נושאים מפה ועד אלוהים וזה לא ייגמר עוד חמש שנים.
ז'קלין וייזמן אלפסי:
למה לא להעביר לקיש?
ז'קלין וייזמן אלפסי:
הוא לחוץ בזמנים ואין לו זמן.
שולי מועלם-רפאלי:
אני מבינה שסיעת כולנו החליטה להתנגש עם הבית היהודי על כל דבר.
שולי מועלם-רפאלי:
בסדר, אין בעיה.
ז'קלין וייזמן אלפסי:
ממש לא.
רוברט אילטוב:
אתם גם החלטתם להתנגש בכולם.
שולי מועלם-רפאלי:
אנחנו לא החלטנו להתנגש באף אחד.
שולי מועלם-רפאלי:
רוברט, כמו שדיברנו בטלפון אתה הסכמת איתי שאני לא פציתי הגה בנושא שעליו אתה טוען שהלכנו נגדך.
מכלוף מיקי זוהר:
מישהו אמר אווירת בחירות?
רוברט אילטוב:
מי עומד מאחורי - - - ?
רוברט אילטוב:
באמת אנחנו לא ילדים קטנים.
שולי מועלם-רפאלי:
לא מעבירים הצעת חוק שלי אתמול ואומרים לשר אלי כהן לאחר שהוא הביע עמדה בעד הצעת החוק להתנגד בוועדת שרים?
שולי מועלם-רפאלי:
בחייך.
יואל חסון:
בוא נצביע.
מכלוף מיקי זוהר:
חברת הכנסת סויד, את יכולה להישאר רק בשביל הקוורום עוד דקה?
יואל חסון:
לא, אל תישארי.
יואל חסון:
ממש לא – שלום.
מכלוף מיקי זוהר:
האם מישהו דואג לקוורום?
מכלוף מיקי זוהר:
תביאו קוורום.
יואל חסון:
אתה לא מסיים את הנושא ההוא לפני הקוורום?
מכלוף מיקי זוהר:
עוד לא.
מכלוף מיקי זוהר:
אני רוצה לשאול אם יש קוורום, ברשותך.
מכלוף מיקי זוהר:
אתה מרשה לי.
מכלוף מיקי זוהר:
אתם דואגים לזה?
מכלוף מיקי זוהר:
גברתי מנהלת הסיעה, אני מבין שהמציעה רוצה ועדת הפנים ויושב-ראש הוועדה רוצה ועדת החוקה, חוק ומשפט.
מכלוף מיקי זוהר:
אנחנו לא רואים פה את יואב קיש שבא להילחם על החוק.
ז'קלין וייזמן אלפסי:
הוא מוכן לקבל את החוק ולקדם אותו.
ז'קלין וייזמן אלפסי:
יפעת צריכה לבוא לפה, אבל היא מנהלת ועדה.
ז'קלין וייזמן אלפסי:
שאלתי אם היא חייבת להיות ואמרו לי שלא.
מכלוף מיקי זוהר:
היועץ המשפטי אמר שזה ועדת חוקה, ולכן אנחנו צריכים להעביר את זה לוועדת חוקה.
יואל חסון:
תעשה הצבעה.
רועי פולקמן:
אני מבקש שתשאיר את זה להידברות ביניהם.
מכלוף מיקי זוהר:
יואל, מה עמדתכם?
יואל חסון:
ועדת הפנים.
רועי פולקמן:
לא, אנחנו לא נעביר מעל הראש.
רועי פולקמן:
אני מבקש שתדחה את ההצבעה.
רועי פולקמן:
יכול להיות, אדוני היושב-ראש, שאם יפעת תגיע להסכמות על לוחות זמנים שייקבעו דיונים לדבר אז - - -
מכלוף מיקי זוהר:
אעשה את זה פשוט.
מכלוף מיקי זוהר:
אנחנו נעביר את זה לוועדת חוקה, אבל אנחנו ניתן פרק זמן של חודש ימים לגמור את החוק.
מכלוף מיקי זוהר:
אם לא, תוך חודש אעביר את החוק לוועדת הפנים.
רועי פולקמן:
אם זה הסיכום - - - אפשר לחיות עם זה.
מכלוף מיקי זוהר:
אני אומר את זה לפרוטוקול, אני לא מחייב אף אחד בשום דבר.
מכלוף מיקי זוהר:
למען הסר ספק, זה לא מחייב את ניסן בכלום, אבל זה כן מחייב - -
שולי מועלם-רפאלי:
אבל זה מחייב אותו שאם אחרי חודש הדבר הזה לא מתקדם, הוא מחזיר את זה לפה.
מכלוף מיקי זוהר:
- - זה מחייב אותי לבוא ולומר לכם ולתת לכם מה שנקרא - - -
ז'קלין וייזמן אלפסי:
חכה שניה, אני רוצה לבדוק את זה עם יפעת.
מכלוף מיקי זוהר:
רועי, מה אתה אומר?
רועי פולקמן:
רגע, אנחנו בודקים עם יפעת.
רועי פולקמן:
אני חושב שמה שאתה מציע מקובל עליי, אבל - - -
מכלוף מיקי זוהר:
אבל אני גם לא יודע אם אני יכול גם לעמוד בזה.
מכלוף מיקי זוהר:
אנחנו בודקים עם המציעה.
יואל חסון:
סיימת את הנושא הראשון?
מכלוף מיקי זוהר:
לא, בודקים עם המציעה.
מכלוף מיקי זוהר:
על הנושא השני אני צריך קוורום, אני לא יכול.
מכלוף מיקי זוהר:
הנושא השני הוא בשביל ענת.
מכלוף מיקי זוהר:
היא רוצה להיצמד לחוק של פורר.
ז'קלין וייזמן אלפסי:
בסדר, יפעת הסכימה.
ז'קלין וייזמן אלפסי:
אבל חודש זה חוזר לוועדה לפה - - -
מכלוף מיקי זוהר:
אם לא נדון.
מכלוף מיקי זוהר:
אם התחילו לדון אז התחילו.
מכלוף מיקי זוהר:
אני לא יכול אחרי שהתחילו – רק מסיבות מיוחדות להחזיר את זה.
מכלוף מיקי זוהר:
אבל אם לא התחילו לדון.
ז'קלין וייזמן אלפסי:
אבל שלא יעשה לי דיון אחד ואחר כך יעזוב את זה.
מכלוף מיקי זוהר:
אני מסיים עכשיו את הנושא הראשון.
מכלוף מיקי זוהר:
מי בעד להעביר את זה לוועדת חוקה, ירים את ידו?
יואל חסון:
רגע, בתוך חודש אם זה לא - - -, מה שאמרת.
מכלוף מיקי זוהר:
לא, עוד פעם אני חוזר ואומר.
מכלוף מיקי זוהר:
אם תוך חודש הוא דן בזה אז זה כבר יצא לדרך.
רועי פולקמן:
לא, אם הוא התקדם.
רועי פולקמן:
אם עושה פורמלית - -
מכלוף מיקי זוהר:
אין לי סמכות.
מכלוף מיקי זוהר:
אחרי שהתחיל הדיון בוועדה, רק נסיבות מיוחדות.
ז'קלין ויזמן אלפסי:
אל תדון בזה עכשיו ושידונו ביניהם.
ז'קלין ויזמן אלפסי:
אל תקבל החלטה.
רועי פולקמן:
אז לא, אז אל תעלה.
מכלוף מיקי זוהר:
אז אני מוריד את זה מסדר-היום.
אתי בן יוסף:
נדחה את זה למועד אחר.
מכלוף מיקי זוהר:
חבר הכנסת חסון, מה אתה רוצה לומר לגבי סעיף 2?
ענת ברקו:
הנה, יש לנו רוב.
יואל חסון:
אדוני היושב-ראש, אני כרגע מתייחס לסעיף 2 - הבקשה של חברת הכנסת ענת ברקו.
יואל חסון:
אני מדגיש, אני לא מתייחס כרגע לגופו של החוק.
ענת ברקו:
למה?
יואל חסון:
את יכולה לתת לי לסיים, בבקשה?
ענת ברקו:
אתם רוצים לשחרר מחבלים ואנחנו לא.
יואל חסון:
תאמיני לי, אם תעשי את זה כך יהיה לך יותר קשה.
יואל חסון:
אדוני היושב-ראש, אני רוצה שתקשיב לי.
יואל חסון:
יש סיכום בין האופוזיציה לקואליציה שלא עולים פטורים אלא בהסכמה של קואליציה ואופוזיציה.
יואל חסון:
לא עולים פטורים בצורה הזו.
יואל חסון:
יש הסכם שהוא עוד מהקדנציה הקודמת שפטורים לא עולים בצורה הזו.
יואל חסון:
אני גם הגשתי פטור.
יואל חסון:
הפטור שלי עולה לוועדת שרים והוא צריך לעבור את ועדת שרים – זו הסכמה בין האופוזיציה לקואליציה.
יואל חסון:
אתה מפר כרגע הסכמה עם האופוזיציה.
יואל חסון:
אני אומר לך, אם אתה עושה פה תקדים, ויכול להגיד לך היושב-ראש לשעבר של הקואליציה שהיתה הסכמה על הדבר הזה עוד מקדנציה קודמת, אתה יוצר כאן תקדים שמפר את ההסכם בין האופוזיציה לקואליציה.
יואל חסון:
אני מתאר לעצמי שלא שמת לב לזה או שלא הבנת את זה כי אם אתה עושה את זה אתה פותח פה הסכם.
מכלוף מיקי זוהר:
לא, אני חושב שאתה לא הבנת.
מכלוף מיקי זוהר:
עקרונית, אנחנו מדי שבוע מעבירים שתי הצעות חוק לוועדת שרים: אחת מהקואליציה, אחת מהאופוזיציה.
מכלוף מיקי זוהר:
האופוזיציה מביאה שם ואני מביא שם.
מכלוף מיקי זוהר:
אני מכבד את ההסכם הזה נכון לעכשיו.
מכלוף מיקי זוהר:
אינני יודע עד מתי, אבל אני כרגע מכבד את ההסכם כי מהאופוזיציה לא יוצא לי כלום ולא ייצא לי גם כלום, למען הסר ספק.
מכלוף מיקי זוהר:
אני מכבד את ההסכם הזה באופן ג'נטלמני ללא כל תמורה או בקשה.
מכלוף מיקי זוהר:
אם טעית, אני גם לא מבקש קיזוזים מכם – זה עניין אחד.
מכלוף מיקי זוהר:
עניין שני – לגבי הסמכות שלי לתת פטור מחובת הנחה, אני רשאי להשתמש בה כשאני מוצא לנכון.
מכלוף מיקי זוהר:
אני לא חייב לך כלום, חבר הכנסת חסון.
יואל חסון:
לא, אני מבקש.
מכלוף מיקי זוהר:
אז תתנגד.
מכלוף מיקי זוהר:
אני מוצא לנכון להשתמש בה מסיבה אחת שהיא לא דרמטית.
מכלוף מיקי זוהר:
יש הצעת חוק של חבר הכנסת פורר שעברה בוועדת שרים.
מכלוף מיקי זוהר:
רציתי להעלות אותה בפטור לוועדת השרים בשבוע שעבר.
מכלוף מיקי זוהר:
איילת שקד אמרה לי: תשמע, לא ניתן.
מכלוף מיקי זוהר:
אתה יכול להעלות רק שתיים.
מכלוף מיקי זוהר:
אמרתי: אוקיי, קיבלתי.
מכלוף מיקי זוהר:
היא רוצה להיצמד עם הצעתה להצעת חבר הכנסת פורר.
יואל חסון:
גם אני רוצה וגם לי יש רצונות.
מכלוף מיקי זוהר:
אם יש לך, תביא.
מכלוף מיקי זוהר:
אתן לך גם פטור.
מכלוף מיקי זוהר:
הצעת החוק כזו, אני אתן לך גם פטור.
יואל חסון:
תן לי.
יואל חסון:
ועדת הכנסת אמורה לדון בכל בקשה - - -
מכלוף מיקי זוהר:
רגע, אבל לא סיימתי להסביר לך.
מכלוף מיקי זוהר:
מאחר והיא רוצה לחוקק חוק במדינת ישראל שהיא גם שקדה עליו ועבדה עליו והוא זהה לחלוטין או דומה לחוק של פורר, אני רוצה לתת לה את הפטור כדי שהיא תוכל להיות חלק מהחקיקה.
מכלוף מיקי זוהר:
עכשיו אתה רוצה לגרום לה להחמיץ את הזדמנות החקיקה - או מרצון לנגח את חברת הכנסת ברקו או סתם מרוע טהור.
יואל חסון:
לא, אני אסביר.
מכלוף מיקי זוהר:
אבל כרגע אין שום סיבה להגיד לא לעניין הזה, אלא אם כן אני לא יודע - אתה תביא איזה סיבה שאני אפול מהכיסא.
יואל חסון:
קודם כל, הרי המטרה שלה היא להיצמד לחוק של פורר.
יואל חסון:
אם החוק לא זהה, אני לא בטוח שיכולה להיות היצמדות.
יואל חסון:
צריך חוות דעת משפטית.
ענת ברקו:
כן, כבר קיבלנו את חוות הדעת המשפטית.
ענת ברקו:
כבר היינו בסרט הזה.
יואל חסון:
מאה אחוז, סגרנו את הפינה.
יואל חסון:
אני צריך לשאול את כל השאלות.
יואל חסון:
לגבי הפטור מחובת הנחה – אני שואל את היועץ המשפטי עכשיו.
יואל חסון:
אם נפתח כאן הצוהר וכרגע אין יותר הסכם, האם היושב-ראש חייב להעלות כל בקשה לפטור על סדר-היום שמגיעה אליו לוועדת הכנסת?
דן מרזוק:
אגיד כך: זה נכון שבכנסת הנוכחית ועדת הכנסת עשתה שימוש בסמכות שלה לתת פטור מחובת הנחה במשורה וזאת כתוצאה או בעקבות ההסכם שאתה דיברת עליו מהקדנציה הקודמת.
דן מרזוק:
כיום המסלול הקיים הוא המסלול שהוועדה עושה בו שימוש, המסלול של ועדת שרים, הצעת חוק מהקואליציה אחת ומהאופוזיציה הצעה נוספת.
דן מרזוק:
הנסיבות הייחודיות של המקרה הספציפי הזה הן שהצעת חוק מסוימת קיבלה פטור מחובת הנחה במסלול הקיים באמצעות ועדת שרים, וחברת הכנסת ברקו שיודעת שההצעה הזו תובא לדיון במליאה ביום רביעי ושיש לה הצעת חוק שהיא דומה בעיקרה מבקשת להצמיד אותה.
דן מרזוק:
היא לא יכולה לעשות את זה כי ההצעה שלה לא מונחת על שולחן הכנסת לפחות שבועיים.
דן מרזוק:
אם ההצעה של חברת הכנסת ברקו היתה מונחת על שולחן הכנסת לפחות שבועיים היא לא היתה צריכה לפנות לוועדת הכנסת בכלל.
דן מרזוק:
אבל מאחר וההצעה שלה מונחת פחות משבועיים, למיטב זכרוני היא הונחה על שולחן הכנסת רק ב-22 לחודש, היא צריכה את ועדת הכנסת כדי להעלות את זה ביום רביעי.
דן מרזוק:
אלה הנסיבות הייחודיות של המקרה שבפנינו, ולכן ועדת הכנסת צריכה לעשות - - -
יואל חסון:
האם אתה יודע בהיסטוריה או בבדיקה שעשית שלא היו מקרים כאלה בכל ארבע השנים האחרונות?
יואל חסון:
היו או לא היו?
יואל חסון:
האם הוועדה אפשרה לאחרים לעשות את זה?
יואל חסון:
אתה יודע שלא.
יואל חסון:
אני יכול להוכיח לך.
יואל חסון:
אותם מקרים דומים, אותה סיטואציה, ועדת הכנסת לא הסכימה לתת.
מכלוף מיקי זוהר:
אני אישית לא קיבלתי שום בקשה.
יואל חסון:
אתה פה בסך הכול שנה.
יואל חסון:
יש כאן הפרה של ההסכם.
יואל חסון:
אני שאלתי שאלה פשוטה.
יואל חסון:
אם מפרים את ההסכם, האם זה נכון שברגע שאני מודיע שההסכם לא מקובל עליי יותר כי אני לא חלק בהסכם ויגיעו פטורים ויהיו בקשות לפטורים מכל מיני סיבות, הוועדה תלך לדון בפטורים האלה?
דן מרזוק:
עד עכשיו ההסכם הזה עבד מכוח הסכמות והבנות בין הקואליציה לאופוזיציה.
יואל חסון:
ואם אין הסכמות יותר?
יואל חסון:
אם אני מוציא מכתב עוד חצי שעה שאני מודיע שאין הסכמות יותר, מה תהיה התוצאה?
יואל חסון:
הוועדה תהיה חייבת לדון בפטורים שיוגשו לכאן.
יואל חסון:
למה אתה מתקשה לענות?
יואל חסון:
תענה כבר.
מכלוף מיקי זוהר:
יענה לך היועץ המשפטי.
דן מרזוק:
ההסכם הקיים הוא קיים מכוח הבנות בין הקואליציה לאופוזיציה.
דן מרזוק:
לכן, ככל שאין הבנות בין הקואליציה לאופוזיציה יש לוועדת הכנסת סמכות על-פי התקנון לפטור מחובת הנחה הצעות חוק טרומיות כפי שהיה שתי כנסות אחורה.
דן מרזוק:
כמובן שההמשלה היתה חלק מההסכם.
דוד ביטן:
אבל זה גם הסכם עם הממשלה וזה לא רק אופוזיציה וקואליציה, עם כל הכבוד.
דוד ביטן:
הממשלה חלק מההסכם הזה.
דן מרזוק:
שיקול הדעת כמובן בקביעת סדר-היום של הוועדה הוא של יושב-ראש הוועדה.
דן מרזוק:
אני מאמין שאם תהיה מחלוקת בעניין הזה בין הקואליציה לאופוזיציה יחזרו לדבר וגם ישלבו את הממשלה לתוך העניין הזה ויגיעו אולי להבנות אחרות.
דן מרזוק:
כרגע אלה ההבנות הקיימות.
יואל חסון:
עם כל הכבוד לנסיבות שמצוינות פה, מכיוון שהיו נסיבות כאלה גם בחוקים אחרים והוועדה לא הסכימה לדון, אני מודיע לך שאם יינתן הפטור הזה אני אודיע גם לממשלה וגם לקואליציה שאנחנו חוזרים בנו מהסיכום בין האופוזיציה לקואליציה ואנחנו נציג לפה בקשות לפטורים בתקופה הקרובה כפי שיהיה לנו כנראה בלי סוף.
יואל חסון:
ואם לא תדונו בהם, אם לא תסכים לדון בהם, נגיע בסוף להכרעת היועץ המשפטי כי יש כאן הפרה מוחלטת על הסיכומים בין האופוזיציה לקואליציה.
מכלוף מיקי זוהר:
אני אעזור לך.
מכלוף מיקי זוהר:
אני מתכוון לשתף איתך פעולה ולבטל יחד איתך את הסיכום.
מכלוף מיקי זוהר:
אנחנו נעלה פטורים של הקואליציה בלבד, לאופוזיציה לא יהיו שום פטורים בשלב הקרוב, ובהמשך - - -
יואל חסון:
אתה יכול להגיד את זה, אבל אין דבר כזה.
יואל חסון:
אתה יודע שזה לא עסק פרטי שלך.
מכלוף מיקי זוהר:
לא, הם יעלו אבל נפיל לכם את כולם – שיהיה ברור.
יואל חסון:
אז תפיל, אנחנו נפיל דברים אחרים.
מכלוף מיקי זוהר:
אנחנו נעבוד בשיטה הזו.
מכלוף מיקי זוהר:
בסדר, חבר הכנסת חסון?
מכלוף מיקי זוהר:
אתה מרוצה?
יואל חסון:
אם זו השיטה בוטל ההסכם.
יואל חסון:
בוטל ההסכם.
יואל חסון:
אני אוציא הודעה שאני חוזר בי מההסכם הזה והכול בסדר.
מכלוף מיקי זוהר:
בהצלחה, בהצלחה – הכול בסדר.
מכלוף מיקי זוהר:
האם אני עובד פה אצל מישהו?
דוד ביטן:
רגע, לאט לאט.
דוד ביטן:
כולם להירגע.
דוד ביטן:
תקשיבו רגע, ההסכם הזה הוא גם עם הממשלה.
דוד ביטן:
עם כל הכבוד, הממשלה לא חייבת לקבל את זה בוועדת שרים.
דוד ביטן:
אם אתם תעשו בלגן אז כולם ייפגעו, גם האופוזיציה וגם הקואליציה, כי שרת המשפטים לא תסכים לקבל 20 ו-30 בקשות.
מכלוף מיקי זוהר:
אבל יש הצבעה בוועדת הכנסת.
דוד ביטן:
לא, זה לא יהיה.
דוד ביטן:
אני אומר לך שזה לא יהיה ואז כולם ייפגעו.
דוד ביטן:
בואו קצת נירגע.
דוד ביטן:
ההסכם הזה הוא בסדר.
דוד ביטן:
הרבה פעמים שרת המשפטים הזו גם הסכימה לתת יותר משתי בקשות.
דוד ביטן:
אני חושב שאם היית מסביר לך את זה היא היתה מסכימה להכניס את זה.
דוד ביטן:
לא נראה לי שאמרת לה את זה.
מכלוף מיקי זוהר:
הסברתי, זה לא עזר.
ענת ברקו:
כי הייתי צריכה לחכות את השבועיים האלה.
דוד ביטן:
בואו נירגע.
דוד ביטן:
אם זו בעיה אחת, כדי לפתור את הבעיה האחת הזו כי אני יודע שחברת הכנסת ברקו לא עוזבת נושא בדרך כלל, אני מציע שנעביר גם לכם בקשה בפטור ונגמור את הסיפור הזה.
דוד ביטן:
אנחנו לא עושים שימוש בדבר הזה בצורה רצינית.
דוד ביטן:
עשינו את זה רק בסוף מושב בדרך כלל כשהיינו צריכים באמת.
דוד ביטן:
בסוף מושב אי-אפשר לחכות 45 יום, וזה בחוקים מיוחדים וזה באמת במצבים ממש מיוחדים.
דוד ביטן:
השתמשנו בזה, אבל ממש בצורה מידתית.
דוד ביטן:
אדוני היושב-ראש, כפשרה אני מציע שתביא גם להם איזה חוק בפטור בוועדה, ובזה נגמור את הסיפור.
דוד ביטן:
לא צריך לבטל הסכם ולא צריך לעשות שום דבר.
דוד ביטן:
זו הצעתי ואני מקווה שהיא תתקבל.
מכלוף מיקי זוהר:
אני לא זה שיזמתי את ביטול ההסכם, אני רק אמרתי שאני אשתף פעולה עם ביטול ההסכם.
מכלוף מיקי זוהר:
אם ירצה מרכז האופוזיציה לבטל אותו, נבטל אותו – זה בסדר גמור.
דוד ביטן:
תכניס חוק שהם רוצים, תן להם פטור עליו, וזהו.
דוד ביטן:
עזוב, לא צריך לריב על כלום.
דוד ביטן:
זה מריבה על כלום.
דוד ביטן:
למה צריך לריב על כלום?
יואל חסון:
אדוני היושב-ראש, לא באתי ממקום של להפעיל שרירים.
יואל חסון:
אני אומר שאי-אפשר איפה ואיפה.
יואל חסון:
אם יש הסכם, צריך לעמוד בו.
יואל חסון:
אם אתה תהיה מוכן לאזן את זה בפטור של חוק שיש לי עכשיו במערכת אצלך, תביא את זה עכשיו בפטור - - -
מכלוף מיקי זוהר:
אני השבוע העליתי בפטור מחובת הנחה את החוק שלך.
יואל חסון:
לא, אתה מעלה אותו לוועדת שרים.
יואל חסון:
זה משהו אחר.
יואל חסון:
תן לי פטור פה כמו שאתה נותן לה.
דוד ביטן:
לא זה, תעביר להם את זה פטור בוועדה ותגמור עניין.
מכלוף מיקי זוהר:
כדי להגיע ישירות למליאה?
יואל חסון:
ודאי, ודאי.
דוד ביטן:
אין טעם בוויכוחים.
דוד ביטן:
מזל שיש בחירות ואז לא נצטרך גם - - -
מכלוף מיקי זוהר:
אבל מה זה משנה אם זה הולך לוועדת שרים אם זה נופל?
יואל חסון:
זה משנה כי אז ועדת שרים שולטת בתהליך.
יואל חסון:
למה אני צריך לעבור בוועדת שרים והיא לא צריכה?
מכלוף מיקי זוהר:
זה לא עובר לוועדת שרים, זה עולה ישר למליאה.
יואל חסון:
למה אני עובר מסלול יותר קשה ממנה?
מכלוף מיקי זוהר:
כי החוק שלה זהה.
מכלוף מיקי זוהר:
זה לא חוק מהפכני עכשיו לפיזור הכנסת, זה חוק שהוא זהה לחוק אחר.
מכלוף מיקי זוהר:
תביא לי חוק זהה של חוק אחר ואני אתן לך פטור.
מכלוף מיקי זוהר:
אבל שיהיה זהה, לא חוק שונה ומהפכני של העלאת קצבאות הקשישים.
יואל חסון:
יש לי.
יואל חסון:
אני רוצה שהוא יעלה פה.
מכלוף מיקי זוהר:
אבל לוועדת שרים הוא צריך ללכת כי זה לא חוק שהוא זהה.
שולי מועלם-רפאלי:
אני רוצה לחדד את ההצעה של ביטן, יואל.
שולי מועלם-רפאלי:
תקשיב איך אפשר לפתור את זה כי אני באמת מסכימה שההסכמה הג'נטלמנית הזו פעלה נכון לטובת הקואליציה והאופוזיציה ובשיתוף עם הממשלה.
שולי מועלם-רפאלי:
אנחנו אומרים לענת שהחוק שלה זהה לעודד, ולכן מקובל עלינו שאם ועדת שרים העבירה את עודד היא תעביר גם את שלה.
שולי מועלם-רפאלי:
היא גם מקבלת על עצמה את מה שוועדת שרים אמרה לעודד כי החוק הוא מצוין וברור לחלוטין שכולנו עומדים מאחוריו.
שולי מועלם-רפאלי:
אם לאופוזיציה יש הצעת חוק שכבר עברה ועדת שרים והיא זהה לחוק שעבר ומי שמציע את החוק גם יסכים לקבל על עצמו את מה שוועדת שרים החליטה על החוק שעבר - - -
דוד ביטן:
תנו להם חוק אחר, עזבי.
רועי פולקמן:
תני להם חובת הנחה.
רועי פולקמן:
זה שיקול שלהם.
רועי פולקמן:
אם הם יעלו חוק בעייתי, נפיל אותו.
רועי פולקמן:
אם הם רוצים להצמיד, נצמיד.
מכלוף מיקי זוהר:
אני אביא חוק של האופוזיציה שיש כבר עמדת ועדת שרים לגבי חוק זהה שכבר זה אושר.
יואל חסון:
לא, אני לא מוכן לזה.
מכלוף מיקי זוהר:
אבל זה מה שעשינו גם פה.
יואל חסון:
עשית את זה פה כי אתה החלטת לעשות.
יואל חסון:
אתה הצעת לאופוזיציה מהלך כזה קודם?
יואל חסון:
מה, עכשיו אתה מציע לי מהלך כזה?
יואל חסון:
תפסיק לזלזל, זה לא מקובל עליי.
מכלוף מיקי זוהר:
אנחנו לא הולכים הביתה.
מכלוף מיקי זוהר:
בינתיים אין בחירות בחודש הקרוב, אנחנו כאן.
יואל חסון:
אתה לא תגיד לי איזה חוק להגיש.
מכלוף מיקי זוהר:
אני לא אגיד לך, אבל - - -
מכלוף מיקי זוהר:
התייעצות סיעתית בת חמש דקות.
מכלוף מיקי זוהר:
הצבעה ב-12:18.
דוד ביטן:
המלחמה באמת מיותרת.
מכלוף מיקי זוהר:
אנחנו בהפסקה בת חמש דקות להתייעצות סיעתית.
מכלוף מיקי זוהר:
תהיה גם רביזיה, חברת הכנסת ברקו.
מכלוף מיקי זוהר:
מי בעד בקשת הפטור של חברת הכנסת ענת ברקו להקדמת הדיון בהצעת חוק המאבק בטרור?
מכלוף מיקי זוהר:
בקשת חברת הכנסת ענת ברקו להקדמת הדיון בהצעת חוק המאבק בטרור (תיקון - ביטול הסדרי שחרור על תנאי לעברייני טרור), התשע"ט-2018, התקבלה.
מכלוף מיקי זוהר:
בעד הצביעו שישה, נגד שלושה.
ענת ברקו:
תודה רבה.
ענת ברקו:
אני רוצה להודות לכבוד היושב-ראש.
ענת ברקו:
הוא עזר למאבק בטרור.
מכלוף מיקי זוהר:
בשמחה, גברתי.
מכלוף מיקי זוהר:
אני חתום על החוק.
רוברט אילטוב:
ולי את לא רוצה להודות?
שולי מועלם-רפאלי:
רציתי להגיד בואו נודה לעודד פורר.
ענת ברקו:
לרוברט וגם לעודד שיש לו הצעה דומה, ולביטן על הרעיון היצירתי.
מכלוף מיקי זוהר:
רועי, שב עם שולי ותסגרו את הסיפור של שאשא ביטון.
מכלוף מיקי זוהר:
הצעת חוק שחרור על תנאי ממאסר.
מכלוף מיקי זוהר:
יש את חבר הכנסת פורר, הבנתי גם חברת הכנסת ברקו - -
קריאות:
עוד לא עבר החוק שלה.
מכלוף מיקי זוהר:
אנחנו נאחד את הכל לאותה ועדה.
יואב קיש:
אני דן גם לאורן חזן יש חוק.
מכלוף מיקי זוהר:
אז אתה רוצה שזה יהיה בוועדת הפנים.
מכלוף מיקי זוהר:
יש פה את ניסן?
מכלוף מיקי זוהר:
הנציג של ניסן פה?
יעל סלנט:
עמדת הייעוץ המשפטי של הכנסת היא שיעבור לחוקה.
מכלוף מיקי זוהר:
עמדת היועץ המשפטי חוקה, אתה חושב פנים ואני כנראה אלך על ועדה משותפת של פנים וחוקה.
יואב קיש:
למה צריכים ועדה משותפת?
יואב קיש:
לגבי חוקה – אני יודע לפחות מנקודת המבט שלי: אתה רוצה שיעבור, תעביר אותו לוועדת הפנים.
יואב קיש:
אתה רוצה חוק שיתמסמס, שלח אותו לוועדת חוקה.
יואב קיש:
אני כבר עם חוקים שמעל חצי שנה.
יואב קיש:
מיקי, או שאתה נותן לי לנהל את זה וזה יקרה או שאתה רוצה למסמס את זה.
יואב קיש:
אני אומר לך בכנות.
מכלוף מיקי זוהר:
לא, בוועדה משותפת זה ירוץ מהר מאוד.
מכלוף מיקי זוהר:
ועדה משותפת זה ירוץ צ'יק-צ'ק.
מכלוף מיקי זוהר:
אם אני אעמוד בראשה, ברור שכן.
עודד פורר:
תעשה ועדת כנסת עם חוקה.
מכלוף מיקי זוהר:
ועדת כנסת עם ועדת חוקה?
מכלוף מיקי זוהר:
אני חושב ששכנעת אותי.
יואב קיש:
כנסת עם פנים.
מכלוף מיקי זוהר:
כנסת עם חוקה או כנסת עם פנים?
מכלוף מיקי זוהר:
לא, כנסת עם חוקה.
יואב קיש:
מה כנסת עם חוקה, מיקי?
מכלוף מיקי זוהר:
מה אני אעשה?